runetrust/blame-folketinget-dk huggingface dataset:
Torsten Schack Pedersen (V), 2012-09-06:
Jeg må nok sige, at når vi kigger på tallene, er der meget langt til de løfter, som Socialdemokratiet gav, altså at hvis bare der kom en socialdemokratisk regering, kunne man begynde at afvikle gælden allerede fra den 1. januar – det kan vi i hvert fald rolig konstatere ikke er vilkåret med den finanslov, der ligger.
Kristian Thulesen Dahl (DF), 2002-05-28:
Det andet punkt, der har været vigtigt for os, er, at enten taler man om en opsparingsordning, eller også taler man om en skat. Det, denne her ordning blev ændret til i 1998 i forbindelse med pinsepakken, var jo, at man lavede den til en skat, hvor vi synes, det er reelt nok, at man snakker om en opsparingsordning.
Anders Samuelsen (NY), 2007-11-29:
Og måske kunne vi få en indikation af, at der vil blive arbejdet for, at vi i lignende situationer i højere grad opnår nogle brede fundamenter med hensyn til at sikre vedtagelser, som faktisk kan flytte os på flere punkter end bare et enkelt punkt i regeringsgrundlaget, så vi går sammen ind i det her, sådan at vi i bund og grund kan få flyttet os fra en situation, hvor vi ender i noget grøftegraveri, til en situation, hvor vi bredt i Folketinget går sammen om at løfte de trods alt forholdsvis små udfordringer, som der skal løftes og løses, for at Danmark kan klare sig i fremtiden.
Søren Pape Poulsen (KF), 2016-10-06:
Det er i venstrefløjens retorik lidt, som om jo flere penge man deler ud, jo bedre et menneske er man. Men der er altså både et næstekærligt borgerligt hjerte og i den grad ordentlighed, når man i et land har et system, hvor det er muligt for en enlig mor med to børn på kontanthjælp at modtage 17.600 kr. efter skat hver måned.
Per Dalgaard (DF), 2011-01-26:
Jeg er sikker på, at udviklingsministeren kan huske, at jeg for cirka et par måneder siden også havde nogle spørgsmål angående ulandsbistand, og dengang var ministeren så venlig at oplyse mig om, at han havde overvejet nogle af de problematikker, jeg nævnte, f.eks. omkring ngo-støtten, og at han ville indkalde til et seminar eller en konference eller et eller andet, hvor de ting ligesom skulle revurderes.
Irene Simonsen (V), 2006-05-09:
Når vi så kigger på, hvad der er lovhjemmel til, så er der faktisk rigtig mange gode initiativer, man kan tage, og som man har ansvaret for at tage ude i kommunerne, til at hjælpe, til virkelig at lave den håndholdte hjælp, sørge for, at livet hænger sammen omkring de syge, sørge for, at der er den hjælp i dagligdagen.
Finn Sørensen (EL), 2014-10-09:
Så er mit spørgsmål bare, om ordføreren har gjort sig nogle tanker om, hvilken form vi så skal finde, for rent juridisk er der jo ingen tvivl, og det tror jeg også ordføreren anerkender: Det er Folketingets afgørelse, og så binder vi hele rigsfællesskabet, hvis der er et flertal for at gå i krig.
Grete Schødts (S), 2001-12-11:
Når jeg nu sidder og lytter til Venstres nye ordfører, kan jeg ikke lade være med at spørge: Når den ældre og hjemmehjælperen selv skal tilrettelægge arbejdet, skal det så forstås sådan, at den nye regering ønsker husmoderafløseren genindført?
Søren Egge Rasmussen (EL), 2016-04-05:
Hvis vi via de her afgifts- og tilskudsanalyser kunne finde frem til en måde, hvorpå vi i højere grad kunne bruge overskudsvarme fra virksomheder i Danmark mod en rimelig betaling, så både fjernvarmeforbrugerne og virksomhederne blev glade, så ville det jo være en løsning.
Sonja Albrink (CD), 1998-10-20:
Selv om der ifølge lovforslaget langt hen ad vejen skal meddeles samtykke til privates behandling af oplysninger, skal der ikke megen fantasi til at forestille sig, at man ofte for overhovedet at kunne indgå som en part i anden sammenhæng vil være tvunget til at give det samtykke.
Lene Espersen (KF), 2010-05-18:
Derfor tror jeg også, at det i hvert fald er meget afgørende for det videre forløb – og det er både sagt til fru Pernille Frahm og til andre, der deltager i debatten her i dag – at hvis danske parlamentarikere, der er medlem af den parlamentariske forsamling, får kendskab til eller hører om, at der er områder, hvor man ligesom synes, der begynder at være en skævvridning i den forkerte retning, så vil jeg gerne gøres opmærksom på det, for det er min mulighed for at rejse det over for mine EU-kolleger.
Per Clausen (EL), 2008-11-18:
»Idet Folketinget konstater - at en velfungerende busdrift er en vigtig forudsætning for, at anvendelsen af kollektiv trafik er et attraktivt tilbud, - at de senere år har budt på dårligere dækning, højere priser og færre passagerer, og - at situationen ser ud til at blive væsentligt dårligere i løbet af 2009-2010. opfordrer Folketinget regeringen til - at sikre et reelt kommunalt selvstyre ved at afsætte tilstrækkelige økonomiske rammer og give kommunerne større frihed i deres opgavevaretagelse, og - at tage initiativ til forhandlingerne med KL og Danske Regioner om, hvordan det sikres, at busdriften kan komme til at spille en positiv rolle i fremtidens satsning på den kollektive trafik, herunder busforsøg med bonusordninger som set i Helsingborg.
Anne Baastrup (SF), 2005-05-11:
Jeg synes også, at det er ganske betænkeligt, at Lønmodtagernes Garantifond vil få et dividendetab på anslået 70 mio. kr., og at de almindelige arbejdsgivere generelt skal have en ekstraudgift på 50 kr. årligt – det er sådan bare lige det, der står – og at staten så i øvrigt skal af med 13 mio. kr. Fru Karen Hækkerup gav en meget god beskrivelse af hele lovkomplekset, og jeg synes i og for sig, at det er for meget, at vi på nuværende tidspunkt skal tage stilling til, om det her er noget, vi skal stemme igennem i denne her samling.
Meta Fuglsang (SF), 2011-01-14:
Det kan være det, der ligger i beslutningsforslaget her, eller andre forhold, men vi håber som sagt på en undersøgelse af det og på et konstruktivt samarbejde om at sørge for, at vi i Danmark lever op til alle forpligtelser, og at vi ikke skal have siddende på os, at de asylbørn, vi har i Danmark, får det værre af at være her, og at de, når de får det værre, ikke bliver behandlet.
Villy Søvndal (SF), 2011-05-31:
Jeg er for så vidt ikke i tvivl om, at Venstre fra nu af, og indtil valget kommer – og det synes jeg er endnu en grund til, at det ville være klogt at udskrive det hurtigt – vil gentage og gentage og atter gentage det ud fra den tro, at hvis man gentager en usandhed tit nok, ender den med at blive en sandhed.
Birthe Rønn Hornbech (V), 2000-02-09:
Venstre kan altså støtte forslaget og går positivt til udvalgsarbejdet, og vi er enige med den forrige ordfører i, at det her så må give anledning til nogle mere generelle drøftelser om arbejdsformen i det hele taget, sådan at den kan blive reformeret, så lovgivningsarbejdet også kan ske i bedre samspil med de borgere, det drejer sig om.
Line Barfod (EL), 2002-04-24:
Så vil jeg gerne høre, om der overhovedet er nogen mulighed for at ændre noget som helst i forslaget, for da vi diskuterede terrorpakken, var der en åbning fra såvel Venstres ordfører som De Konservatives ordfører med hensyn til, at man kunne gå ind og ændre noget på terrordefinitionen, hvorefter justitsministeren sluttede af med at sige, at der ikke kunne ændres noget som helst, fordi det var en rammeafgørelse fra EU.
Gitte Lillelund Bech (V), 2004-12-07:
Jeg har faktisk glædet mig til den her forespørgsel, for den giver mig mulighed for at præsentere, hvad det er, vi fra Venstres side ønsker, og hvilken strategi vi faktisk har for uddannelsesområdet, for det er jo det, forespørgslen indledes med.
Bjarne Corydon (S), 2014-09-09:
Samtidig har regeringen holdt hånden under væksten med historisk høje offentlige investeringer gennem kriseårene, og vi fortsætter med et højt niveau i 2015, hvor vi heldigvis kan tage foden en lille smule af speederen i forhold til de sidste par år, fordi dansk økonomi viser tegn på bedring.
Tina Nedergaard (V), 2010-03-05:
jeg vil faktisk sige, at det i den her situation er et tredobbelt hensyn: at vi har sikret decentral styring med vores professionsuddannelser, at vi har taget et fagligt hensyn for at skabe faglige miljøer, som kan opkvalificere de unge til at varetage deres opgaver ude i sektoren og i samfundet, og at vi også har søgt at tage et regionalt hensyn.
Per Clausen (EL), 2010-11-30:
Om det skal der ikke herske nogen som helst tvivl, for vel kan man – og skal også – bruge tid på at diskutere, hvad der har drevet regeringen til at fremsætte de lovforslag, de har fremsat, og få dem vedtaget, men i den udstrækning man er indstillet på at rette op på skaderne, vil der fra Enhedslistens side ikke mangle nogen opbakning til det.
Svend Auken (S), 2001-05-03:
Det giver selvfølgelig nogle ejendommeligheder, at vi er så optaget af at respektere denne arbejdsdeling, bl.a. den, som hr. Tom Behnke påpegede, at ministeren - altså i det her tilfælde mig - kan udnævne en bygning til bevaringsværdig, men efterfølgende har en kommune mulighed for at tilsidesætte det.
Steen Gade (SF), 2005-03-31:
Jeg er en af de tre, der var med til mødet, og Amtsrådsforeningens synspunkter om planloven må vel ses i sammenhæng med, at de f.eks. også siger, at det ikke kan anbefales at splitte de faglige kompetencer i amternes forvaltning og sprede dem så meget, at de nye enheder ikke bliver fagligt bæredygtige, fordi det vil gå ud over den danske miljøforvaltning.
Marie Bjerre (V), 2022-05-12:
Nej, jeg synes, det ville være meget uheldigt, hvis man ikke tør lave et klimamærke, der på sigt adskiller varerne inden for produktkategori, for man skal jo huske på, at det altså også giver de virksomheder, der laver fødevarer, og som laver kød, mulighed for at producere endnu mere klimavenligt, så man kan vælge det kød, der er det mest klimavenlige valg.
Arne Toft (S), 2003-05-15:
Midlerne til Idrætspolitisk Idéprogram blev i sin tid finansieret af tips- og lottomidlerne, i alt 20 mio. kr., hvoraf idrættens egen organisation bidrog med 7 mio. De resterende 13 mio. kr. kom fra Kulturministeriets pulje.
Margrete Auken (SF), 2002-04-05:
Det er jo så det, jeg synes, vi skal kigge nøjere på. Men selve konstruktionen med det andet er der god mening i, og jeg er ikke uenig i, at i hvert fald i nogle af de centre, kan vi jo godt sige, at der også var en temmelig indirekte kriti, der var i hvert fald en temmelig støjende kritik af Center for Freds- og Konfliktforskning, der laver sådan noget vrøvl som at sende et høringssvar over til os på engelsk, hvor selv Bjørn Møllers dissens skrives på engelsk.
Eva Kjer Hansen (V), 2007-01-16:
Men at slå ind på den tanke, som fru Line Barfod er inde på, med, at man selv skal kunne bestemme, hvornår man har brug for hjælp fra det offentlige, hvornår man vil på plejehjem, hvornår man vil have hjemmehjælp, at man selv skal kunne bestemme, som vi også skal diskutere senere i dag, hvad man har brug for af hjælp i de handicappede familier – og sådan kunne man blive ved – det er ikke regeringens politik.
Niels Helveg Petersen (RV), 2000-11-21:
Jeg har svært ved at forstå, at Kristeligt Folkeparti vil undlade foreløbig at stemme til vedtagelsen her, men i det hele taget til et dokument, der så klart går i retning af at beskytte nogle af de interesser, som Kristeligt Folkeparti jo ellers i det daglige arbejde gør sig anstrengelser for at beskytte.
Line Barfod (EL), 2011-02-01:
Jeg synes jo, det er lidt underligt, at Venstre, som ikke har nogen som helst problemer med at gå ud og f.eks. gennemføre en 24-års-regel med henblik på at afskaffe tvangsægteskaber uden at have undersøgt, hvor stort problemet er, uden at undersøge, om det overhovedet vil hjælpe, som på alle mulige andre områder ikke har nogen problemer med at indføre forbud, der rammer rigtig, rigtig mange mennesker, så er imod, når vi kommer til et lille forslag, som rent praktisk vil hjælpe nogle af de mest udsatte, nogle af dem, der meget ofte er i konflikt med systemet, nogle af dem, der får afslag på afslag, når de søger, som ikke aner, hvor de skal gå hen for at få den hjælp, de har behov for, som ikke forstår de breve, de får fra boligselskabet osv., som har behov for at finde ud af, hvad deres retsstilling egentlig er, hvis de ønsker at blive skilt fra deres mand.
Torsten Schack Pedersen (V), 2011-11-29:
Forslaget her går ud på, at grænsen nedsættes til 25 pct., men det vil ramme rigtig mange veldrevne danske virksomheder, som ikke vil have mulighed for, at virksomheden drives videre af næste generation eller af nærtstående medarbejdere, uden at der vil skulle ske beskatning.
Karsten Lauritzen (V), 2009-05-13:
Men når vi nu sender 50.000 flere i beskæftigelse, så de får højere indkomst, betyder det jo naturligvis også - det vil jeg i hvert fald sige og argumentere for - at der er færre, der er marginaliserede, og at der er flere, som får mulighed for at integrere sig i det danske samfund, fordi arbejde og beskæftigelse er udgangspunktet for bl.a. at lære dansk og forstå, hvordan det danske samfund hænger sammen.
Eyvind Vesselbo (V), 2010-11-30:
Det er selvfølgelig klart, at vi kan tage en drøftelse her i salen af gebyrets størrelse, og der er partier her, der kan mene, at det er for stort, men jeg har bare svært ved at se, hvad der så er problemet, hvis Det Økologiske Råd får ret – og det gør man så ud fra de tal, fru Ida Auken kommer med.
Holger K. Nielsen (SF), 2006-02-22:
Det drejer sig, så vidt jeg kan se, om en kontrakt, der på en række punkter er for upræcis med for upræcise bestemmelser, når der er forsinkelser på forskellige leverancer, med utilstrækkelig sikkerhed for, at der er reservedele, og i det hele taget med upræcise formuleringer, som man så har haft problemer med efterfølgende.
Jørn Pedersen (S), 2002-04-10:
Således at det ikke er et spørgsmål om, hvornår man har fået bevilget en ordning, men om, hvornår man har behov for en ordning. Jeg siger bare, at vi påtager os et fælles ansvar her, og den diskussion synes jeg, vi skal gøre os parate til at tage, for den vil komme.
Rasmus Prehn (S), 2019-02-19:
Vi har noteret os, at miljøengagerede borgere og Danmarks Naturfredningsforening, men også egne partifæller, som er meget engagerede i miljøspørgsmålet, siger: Hov, hov, pas nu på; det er ikke god kutyme, at det er Folketinget, der bestemmer, hvad der skal fredes; vi har fredningsråd og andet, lad os nu inddrage dem fremadrettet; det er fint i det her tilfælde, at man træffer en folketingsbeslutning, men lad nu være med at lade det danne præcedens.
Poul Nyrup Rasmussen (S), 1999-12-08:
Det var den formel, vi blev enige om på NATO-topmødet i Washington i foråret, og det er den formel, som netop er blevet gentaget i vigtige erklæringer forud for topmødet mellem Frankrig og Storbritannien og ligeledes på det efterfølgende topmøde mellem Frankrig og Tyskland, og det er den formel, der nu bæres videre i selve oplægget til Helsingfors.
Susanne Eilersen (DF), 2017-05-04:
Men jeg synes, at vi mangler et klart svar fra ordføreren på, hvorfor man synes, at det er en god idé, at folk, som med al tydelighed er uønskede i det her land, fordi de enten har en dom eller andet, skal deltage i en demokratisk proces i det her land og være aktive deltagere i det.
Bendt Bendtsen (KF), 2000-08-24:
Jeg tror, at hvis hr. Claus Larsen-Jensen skal op at sige noget om at føre en sund økonomisk politik, så kender jeg egentlig også hans svar. Det her er et samarbejde mellem demokratiske lande, og hr. Frank Aaen blander endnu en gang æbler og pærer.
Marlene Harpsøe (DF), 2011-06-14:
I forhold til det her med antallet af hjemmerøverier, som der også i dag har været en debat om, må vi i Dansk Folkeparti indrømme, at vi synes, det egentlig er en mærkelig debat det her med, hvornår der er tale om et egentligt hjemmerøveri, altså, om det er en person, som kommer hjem, mens der er indbrudstyve i hjemmet, og bliver truet, eller om der er tale om nogle, der allerede er hjemme, og hvor der altså er nogen, som bryder ind hos dem, truer dem og får udleveret kontanter, eller hvad det kan være.
Gitte Seeberg (KF), 2003-11-20:
Jeg vil under alle omstændigheder sige, at den vurdering, vi i Det Konservative Folkeparti baserer os på, er den vurdering, som Udenrigsministeriets juridiske kontor har foretaget. Der kan være mange forskellige vurderinger, det har vi jo også hørt, og det må man jo konstatere: Der kan være mange folkeretlige vurderinger af det.
Peter Skaarup (DD), 2023-02-02:
Der kunne jeg godt tænke mig at spørge hr. Christoffer Aagaard Melson, om ikke det vil være rigtigt, når man træffer en så epokegørende beslutning, som det jo trods alt er – at man vil afskaffe en helligdag, som danskerne har været vant til igennem rigtig, rigtig mange år – at man så sørger for, at man trods alt venter til efter næste folketingsvalg med at sikre, at det forslag, som man åbenbart mener er så vigtigt, bliver gennemført.
Alex Vanopslagh (LA), 2023-05-31:
Altså, vi snakker om hundredvis af patienter, som – hvis man havde prioriteret korrekt og ikke tænkte på at dække over egne fejl og ikke tænkte på at få afdelingens økonomi til at stemme og havde sendt dem til udlandet – havde fået en bedre og mere rettidig behandling.
Pernille Rosenkrantz-Theil (S), 2024-02-29:
Og der er ingen tvivl om, at det tomrum og den venteposition har skabt en usikkerhed hos mange på de årlige generalforsamlinger, altså usikkerheden om, om man skulle afvente situationen, eller om man i stedet for skulle skifte over til en dyrere valuarvurdering, og usikkerheden om, hvad det ene eller det andet ville betyde for værdien af ens bolig, og det er måske den bolig, man har sat sin opsparing i, og derfor betyder det selvfølgelig rigtig meget for den enkeltes økonomi og situation.
Lene Espersen (KF), 2009-12-08:
Af aftalen fremgår det bl.a., at energiforbruget i nye bygninger, og det er så også mit svar til den socialdemokratiske ordfører, skal reduceres med 25 pct. i 2010, 25 pct. i 2015 og mindst 25 pct. i 2020, altså i alt mindst 75 pct., når vi når 2020.
Rasmus Prehn (S), 2017-02-02:
Er det sådan, at ministeren på de her få uger, der er forløbet siden, er gået væk fra det synspunkt, at der nok også i fremtiden er nødt til at være en udbygning af metronettet, fordi det er urealistisk at forestille sig, at alle de passagerer, der kører med metroen nu, kommer op på vejene og kører i selvkørende biler?
Jann Sjursen (KD), 2004-04-15:
Det er det, som nu alt i alt har ført til L 218, og det giver jo sig selv med det, jeg allerede har sagt, at Kristendemokraterne selvfølgelig er meget positive over for det fremsatte lovforslag, som i store træk svarer til det, som vi selv havde fremme i vores beslutningsforslag nr. B 20 fra 2001.
Martin Henriksen (DF), 2016-02-02:
I virkelighedens verden vil det være sådan, at størstedelen af dem, som rammes, vil være nyankomne udlændinge, hvorfor lovforslaget helt overordnet vil tjene det formål at understrege forskellen på dem, som jo bor og lever i Danmark, fristes man til at sige, og altid har gjort det, altså danskerne, og så dem, der lige er kommet her til landet.
Anne Grete Holmsgaard (SF), 2005-04-19:
Så vil jeg egentlig godt spørge om, hvilken af de traktater blandt dem, vi har og har haft, hr. Messerschmidt synes er den bedste, hvis han skulle vælge: Nicetraktaten, Amsterdamtraktaten, Maastrichttraktaten eller EF-pakken fra 1986?
Simon Emil Ammitzbøll (LA), 2012-12-19:
Hvis det er at blæse og have mel i munden, kan jeg sådan set ikke se problemet, for vi vil gerne være imod, at man kaster nye afgifter i hovedet på danskerne, og vi vil til enhver tid være imod, at man snyder danskerne i forhold til de forudsætninger, man lokker dem ind på. Kan hr. Steen Gade så ikke forstå den vrede, der kan være blandt de mennesker, som har investeret i solcelleanlæg?
Holger K. Nielsen (SF), 2000-09-06:
Jeg tror faktisk godt, at EU på den økonomiske sikkerhedspolitik kunne spille en stærkere rolle, bruge sin rolle som økonomisk stormagt i langt, langt højere grad, langt mere offensivt, end tilfældet er nu, også for på dét punkt at skabe en modmagt i forhold til USA.
Thor Pedersen (V), 2004-05-26:
Det er også kulturen blandt arbejdsgivere: at man i virkeligheden her efterspørger arbejdskraften, altså fastholder og er med til at etablere præmieringsordninger, så arbejdstagerne bliver længere på arbejdsmarkedet. Det er de bidrag, vi mangler overhovedet at implementere, og her ligger den største udfordring i virkeligheden i integrationen af indvandrere, fordi det er et fælles ønske både blandt indvandrere og os alle sammen, at de skal være selvhjulpne. Det er en megaopgave, og det er vel den, regeringen har prioriteret højest.
Marlene Harpsøe (DF), 2009-05-14:
Jeg hørte hr. Kristen Touborg sige, at når avlerne har pint dyrene i 70 år, skal de ikke have erstatning, men er realiteten ikke også den, at med SF's ændringsforslag, hvor man foreslår 5 år, vil rævefarmejerne få erstatning?
Lene Espersen (KF), 2008-05-08:
Samlet set er regeringen enig i beslutningsforslagets intentioner om, at der skal være en hurtig og en konsekvent indsats over for unge lovovertrædere, men som det er fremgået, er det regeringens opfattelse, at beslutningsforslagets hovedelementer allerede er indeholdt i andre iværksatte initiativer, og at forslaget i øvrigt indeholder nogle skævvridninger i forhold til de gældende sanktionsmuligheder over for unge lovovertrædere.
Esben Lunde Larsen (V), 2012-04-13:
Og det er da fantastisk, at vi skal høre fra en radikal ordfører, som netop burde værne om den private ejendomsret og den enkeltes frihed til at varetage sine egne arealer, at man totalt med bind for øjnene lægger sig i slipstrømmen af SF og Socialdemokraterne i et lovforslag, der på den måde lægger op til begrænsninger.
Torsten Gejl (ALT), 2018-05-17:
De siger simpelt hen, at de gerne vil prøve en model, hvor de slækker fuldstændig på reglerne bortset fra de ting, jeg nævnte før, og så overfører alle ressourcerne til en meget stærkere jobrådgivningsindsats, til i meget højere grad at kvalificere deres medlemmer til arbejdsmarkedet.
Inger Støjberg (V), 2010-04-14:
Men det er også sådan, som jeg nævnte for hr. Bjarne Laustsen i mit første svar, at der jo altså gælder én beskæftigelseslovgivning i hele landet, men at det jo så er sådan, og sådan skal det også være, at den enkelte jobcentermedarbejder kan dispensere i de her ganske særlige tilfælde, som hr. Bjarne Laustsen henviser til.
Marcus Knuth (KF), 2021-11-17:
Så står vi her igen i endnu en af regeringens, ja, jeg er ked af at bruge ordet skandaler, når det kommer til håndteringen af afviste asylansøgere og kriminelle flygtninge osv. osv., der igen og igen er til fare for vores lokale samfund rundtom i Danmark, og hvor ministeren nægter at gøre noget ved det.
Anita Bay Bundegaard (RV), 2001-02-28:
Og så vil jeg sige netop med henvisning til min tv-optræden i går og også til, hvad der står i aviserne, at jeg kan huske, at jeg i skolen havde en bog, der hed »Læs og forstå«, og det budskab vil jeg gerne opfordre nogle af medlemmerne her i Folketinget til at huske på
Nikolaj Villumsen (EL), 2017-01-19:
Så kunne det ikke være en mulighed, at hr. Naser Khader frem til den 26., hvor der skal stemmes, sammen med De Radikale, Enhedslisten, Alternativet og andre gode kræfter her i Folketinget, SF, der heller ikke har været med på regeringens forslag, arbejdede for, at vi bredt samlede os om det, vi kan blive enige om, i den kritik af det tyrkiske forbud?
Ebbe Kalnæs (CD), 2000-11-02:
Jeg tror lige så vel som hr. Villy Søvndal, at danske unge har lidt større udsyn og er lidt mere internationale i deres tankegang end det, hr. Peter Skaarup lægger op til. Men det, der er vigtigt i den her sammenhæng, er at understrege, at selvfølgelig skal vi stille spørgsmål og være bekymrede, når vi skal lave aktioner som de her, og vi kan få besvaret mange spørgsmål i vores daglige arbejde, men jeg tror, vi nok skal passe på ikke at komme til den konklusion, at vi her i Folketinget er de eneste, der er bekymrede.
Line Barfod (EL), 2002-03-14:
Det er der jo skåret ned på alle steder, bl.a. med hele det boligsociale, der er skåret væk, bl.a. beboerrådgiverne, der bliver skåret væk, hvilket betyder, at folk ikke kan få den hjælp, og ud fra mine erfaringer kan dette også føre til, at der kommer mere vold i familierne, fordi de bliver trængt og ikke kan få den hjælp, som de kunne få før fra beboerrådgiverne. Så vil jeg gerne høre